Nafarroako Parlamentuko Mahaiak, 2018ko urtarrilaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Teresa Sáez Barrao andreak aurkeztutako galdera, zeinaren bidez jakin nahi baita ea zertan diren Garraioaren Mahaiaren erabakietatik heldu diren osasun-garraioari buruzko planak.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 29an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Teresa Sáez Barrao andreak, Legebiltzarreko Erregelamenduan xedatuaren babesean, honako galdera hau aurkezten du, Nafarroako Gobernuko Osasuneko kontseilariak Legebiltzarraren hurrengo Osoko Bilkuran ahoz erantzun dezan:

Zertan dira Garraioaren Mahaiaren erabakietatik heldu diren osasun-garraioari buruzko planak langileak subrogatzeko aukerari, Osasun Departamentuko koordinatzailearen figurari, osasun arloko teknikari espezialisten lanpostuak plantilla organikoan jasotzeari eta kontrol-komiteak sortzeari dagokienez, besteak beste?

Iruñean, 2018ko urtarrilaren 25ean

Foru parlamentaria: Teresa Sáez Barrao